Tamsalt-a, ur tewεir ara ɣef yineɣmasen ama d wid n tiliẓri ama d wid n rradyu, maca mazal-iten deg timawit ur d-ttafen ara ugur deg tutlayt, fessus fell-asen lḥal akken ad d-awin isallen s tmaziɣt, neɣ ad d-xedmen tidwilin s tutlayt-agi, acku ur ffiɣen ara seg wannar n timawit, ɣas akken ula d ineɣmasen n rradyu d wid n tiliẓri mi ara ttemslayen ssexlaḍen tutlayin niḍen; deg yiwet n tefyirt ad sxedmen awal s tmaziɣt wayeḍ s tefransist neɣ s taεrabt acku ɣran s tutlayin-agi, ɣef waya i ten-t-id-ssexlaḍen mebla ma faqen.